(10) Samas on asjakohane, et eesmärk suurendada taastuvenergia osakaalu transpordisektoris  4 %-ni  tuleks seada kõikide liikmesriikide puhul samale tasemele, et tagada transpordikütuste  spetsifikaatide vastavus ja kättesaadavus. Kuna transpordikütustega kauplemine on lihtne, saavad liikmesriigid, kelle käsutuses on piiratud määral ressursse, taastuvaid transpordikütuseid mujalt. Kuigi tehniliselt oleks ühendusel võimalik saavutada  transpordisektori taastuvenergia osakaalu  eesmärk üksnes ühendusesisese tootmise abil,  siis biokütuste efektiivse tootmise palju suurem potentsiaal  troopikamaades ja eesmärk saavutada kasvuhoonegaaside maksimaalne vähenemine räägivad selle kasuks , et  saavutada oluline osa eesmärgist  impordi  kaudu . Selleks peaks komisjon jälgima biokütuste tarnimist ühenduse turule ja vajaduse korral tegema asjakohaste meetmete ettepanekuid, et saavutada tasakaalustatud lähenemisviis ühendusesisese tootmise ja impordi vahel, võttes arvesse mitme- ja  kahepoolseid kaubandusläbirääkimisi ning keskkonna, kulude ,  energiavarustuse  kindluse   ja kasvuhoonegaaside vähenemisega  seotud ning muid kaalutlusi.